Pahina ng Impormasyon Water Security Program (Programa sa Seguridad sa Tubig) ng South East Queensland Ano ang The Water Security Program? Ang Water Security Program ay plano ng Segwater upang makapaglaan ng naiinom na tubig sa South East Queensland na susunod na 30 taon. Kabilang dito ang pagpaplano para sa matitinding klima - kapwa baha at tagtuyot. Ang Seqwater ang solong tagatustos ng buntunang tubig sa rehiyon at trabaho namin na maghatid ng ligtas, protektado at sulit na panustos ng tubig. Kumukuha, nag-iimbak, nililinis, at tinutustos namin ang tubig sa 3.2 milyong tao bawat araw, kabilang ang 55,000 tao na nakatira sa 16 na komunidad na nasa labas ng grid. Ang aming sistema sa pagtustos ng buntunang tubig ay tumutugon sa kasalukuyang pangangailangan ng rehiyon pero sa hinaharap, kailangan ang mga bagong pagkukunan upang matugunan ang mga pangangailangan ng lumalaking populasyon natin, na inaasahang aabot sa 5.1 milyon sa 2046. Pagpaplano para sa kinabukasan Maingat kaming nagpaplano para sa kinabukasan - na binabalanse ang pangangailangan, panustos at pagpapatakbo ng ating water grid upang makapagbigay kami ng tubig sa habambuhay. Ang tubig ay napakahalaga sa ating nakakainggit na estilo ng buhay sa South East Queensland at saligan ng ating ekonomiya at kaunlaran ng rehiyon ang maaasahang pagtustos ng de-kalidad na tubig. NGAYON (2018) Kabuuang tubig mula sa mga magagamit na pagkukunan 440,000 ML/TAON Nagpapakita ang aming pananaliksik na, maliban sa malubhang tagtuyot o isang makabuluhang pagbabago sa pagtustos o pangangailangan, ang water grid ay makakapagtustos sa rehiyon ng sapat na tubig hanggang sa humigit-kumulang 2040. Pagkatapos nito, kailangan natin ng bagong mga pagkukunan ng tubig upang matugunan ang lumalaking pangangailangan. Patuloy na namumuhunan ang Seqwater sa mga pagpapabuti ng pipeline, mga pump station at treatment plant, pangunahin upang mas mabuting mapangasiwaan ang mga tugatog ng pangangailangan na nangyayari sa panahon ng mainit, at tuyong panahon. Ang kapasidad ng sistema sa pagtustos ng buntunang tubig ng South East Queensland ay 1,347 milyong litro bawat araw. HINAHARAP (2046) Kabuuang tubig na kinakailangan mula sa water grid 525,000 ML/TAON Ang water grid Ang konektadong water grid ng Seqwater ay itinayo bilang pagtugon sa krisis ng pagtustos ng tubig ng Millennium Drought (2001-2009). Kabilang dito ang mga dam at weir, mga kombensiyonal na water treatment plant at mga pinagkukunan ng tubig na madaling umakma sa klima ng Gold Coast Desalination Plant at ng Western Corridor Recycled Water Scheme. Ang network ng humigit-kumulang 600 km ng mga pipeline sa dalawang direksiyon ay magpapahintulot sa Segwater upang ihatid ang tubig sa buong rehiyon. 600 km+
Pahina ng Impormasyon Water Security Program (Programa sa Seguridad sa Tubig) ng South East Queensland Pangangailangan (Demand) Ang pangangailangan ay natutukoy sa paggamit ng bawat tao ng tubig at sa populasyon. PANGAN- GAILANGAN Maingat na minomonitor ng Seqwater ang pangangailangan para sa tubig sa ating rehiyon at malapitan siyang nagtatrabaho kasama ng mga tagapagbigay ng serbisyo sa tubig ng South East Queenland (Unitywater, Queensland Urban Utilities at ng mga negosyo sa tubig na pagmamay-ari ng konseho ng Redland, Logan at City of Gold Coast) upang mahulaan ang pangangailangan sa hinaharap. PAGGANAP NG SISTEMA Ang aming pagpaplano ay gagamit ng mga hula sa mababa, katamtaman at mataas na pangangailangan upang maging handa kami para sa iba't ibang mga sitwasyon na paglaki ng populasyon. PAGPAPATAKBO NG SISTEMA PANUSTOS Ang pangangailangan para sa tubig sa South East Queensland ay patuloy na tumataas at ang hula ay aabot ito sa 185 litro kada tao kada araw (L/t/araw). Ito ay mas kaunti pa rin kaysa nagamit bago ang Millennium Drought kung kailan ang paggamit ay humigit-kumulang 300 L/t/araw. Humigit-kumulang 74% ng lahat ng tubig na nakonsumo sa South East Queensland ay para sa paggamit sa tahanan. Panustos
Sa kasalukuyan ang ating rehiyon ay gumagamit ng humigit-kumulang 300,000 milyong litro bawat araw. Sa 2046, sa lumalaki nating populasyon, ang hulang katamtamang pangangailangan ay humigit-kumulang 525,000 milyong litro kada taon - pagtaas ng humigit-kumulang 75% sa loob ng 30 taon. Dahil sa lahat ng mga propyedad na water grid ng South East Queensland na magagamit at pinapatakbo (kabilang ang Western Corridor Recycled Water Scheme), ang sistema ng buntunang tubig ng ating rehiyon ay makakapagtustos ng humigit-kumulang 440,000 milyong litro kada taon. Pagpapatakbo ng sistema Ang susunod na bagong pagkukunan ay inaasahang kinakailangan sa hilaga ng rehiyon, bago ang 2040.
Kahit na maaari naming ihatid ang tubig sa buong rehiyon, ang naiinom na tubig ay karaniwang tinutustos at nililinis sa lokal na komunidad upang mas kaunti ang gastos. Ang mga opsyon sa bagong pagmumulan ng tubig ay natukoy na pero wala pang desisyon na isinagawa. Ang mga opsyon ay tinasa sa estratehikong antas at mapapasailalim sa karagdagang pagtatasa at feedback ng komunidad.
Sa isang emerhensiya at sa panahon ng mga kondisyon ng tagtuyot, ang water grid ay pinamamahalaan upang mas mapabuti ang kadaliang umakma sa pamamagitan ng pagpapatakbo sa aming mga pinagkukunan ng tubig na madaling umakma sa klima at paggamit ng grid upang ihatid ang tubig sa buong rehiyon. Ang ating Water Security Program ay naglalayon na kukuha at mag-iimbak ng sapat na hilaw na tubig para sa mga pangmatagalang pangangailangan ng ating rehiyon pati sa pag-treat o paglinis ng sapat na tubig upang matugunan ang pangangailangan, kabilang sa panahon na nasa tugatog ang pagkonsumo na karaniwang nangyayari sa mainit at tuyong panahon.
Kung hindi konektado ang grid, ang sistema ay makakapagtustos lang nang humigit-kumulang 355,000 milyong litro ng tubig bawat taon. Sa pamamagitan ng pagpapalaki ng yield ng sistema nang hanggang 85,000 milyong litro bawat taon, tutulong ang grid upang i-antala ang pangangailangan para sa karagdagang imprastraktura sa pagtustos ng tubig. Kung wala ang water grid, isang bagong pagkukunan ng tubig ang maaaring kinakailangan sa pagsapit ng 2020.
Sa loob ng panahon ng pagpaplano ng Water Security Program, kinakailangan ang ilang pag-upgrade ng treatment plant at kakailanganin ang karagdagang kapasidad sa treatment sa pagsapit ng 2035 sa sentral o timog na rehiyon.
Pahina ng Impormasyon Water Security Program (Programa sa Seguridad sa Tubig) ng South East Queensland Mula sa catchment hanggang sa gripo Mga matitinding klima
Karamihan sa aming tubig ay mula sa pagpatak ng ulan na umaagos sa mga sapa, ilog at aming mga dam, sa higit sa 1.2 milyong hectare ng catchment na lupa. Ang epektibong pangangasiwa ng sistema sa pagtustos ng tubig ay nangangailangan ng pinagsama-samang pagpaplano mula sa catchment patungo sa gripo. Humigit-kumulang 70% ng lahat ng lupa ng South East Queensland ay catchment para sa naiinom na tubig pero pag-aari lang ng Seqwater ang 4.4% ng catchment na iyon (at ang ika-apat na bahagi niyon ay nasa ilalim ng tubig). Ang kondisyon ng catchment ay nakakaapekto sa kung gaano karaming tubig ang maaaring iimbak, ang kalidad ng tubig na magagamit at ang gastos para sa treatment ng tubig. Magsisiyasat ang Seqwater ng mga solusyon sa imprastraktura na mabuti sa kapaligiran upang tulungang suportahan ang mga naitayong imprastraktura at mapabuti ang kantidad at kalidad ng tubig na maibibigay ng sistema. Magdidisenyo rin kami ng mga treatment plant upang pangasiwaan ang mga panganib ng bukas na catchment. Mula noong Millennium, nakaranas na ang ating rehiyon ng ilang malalaking baha at matagal na tagtuyot. Kailangang handa tayo upang tumugon - pagpapatakbo ng water grid upang madaling umakma sa panahon at bilang komunidad na nag-aakma rin sa ating paggamit ng tubig kung kinakailangan. Ang aming nirebisang plano sa pagtugon sa tagtuyot ay naglalayon na mapababa nang lubusan ang mga gastos at pagbutihin ang seguridad sa tubig sa panahon ng tagtuyot. Ang isang pangunahing pagbabago sa pagtugon sa tagtuyot ay ang pagpapasimula ng isang yugto ng paghahanda para sa tagtuyot upang tulungang mas mabuting makapaghanda ang rehiyon para sa inaasahang tagtuyot. Ang mga aksiyon sa pagtugon sa tagtuyot ay naka-link sa pinagsamasamang dami ng mga imbakan ng tubig ng ating rehiyon. Ang tubig ay isang mahalagang yaman at hinihimok ang South East Queenslander na maging maingat sa paggamit ng tubig sa lahat ng panahon. Sa panahon ng tagtuyot, nagiging mas mahalaga ito. Ang mga catchment ng ating panustos sa tubig ay pumapangit na at kung higit pa itong masisira, kailangang mamuhunan ang Segwater nang higit pa sa pag-upgrade ng mga treatment plant sa hinaharap upang masiguro na patuloy tayong makakagawa ng de-kalidad na maiinom na tubig. Ang pagmemensahe para sa paghahanda para sa tagtuyot ay magsisimula kung ang mga lebel ng imbakan ay umabot na sa 70%, ang boluntaryong konserbasyon ng tubig ay magsisimula sa 60%, ang mga limitasyon sa paggamit ng tubig sa 50% at ang lahat ng mga propyedad kabilang na ang Gold Coast Desalination Plant at ang Western Corridor Recycled Water Scheme ay patatakbuhin kapag nasa 40% na. Mga komunidad na nasa labas ng grid Nagbibigay ng buntunang tubig ang Seqwater sa 16 na komunidad na nasa labas ng grid. Natasa na namin ang bawat pamamaraan sa pagtustos ng tubig para sa sa komunidad na nasa labas ng grid bilang bahagi ng Water Security Program. Ang aming mga pagtatasa ay nagpapakita na isang komunidad, ang Beaudesert, ay maaaring mangailangang maging konektado sa grid upang makapaglaan tayo ng dagdag na seguridad sa tubig sa hinaharap.
Pahina ng Impormasyon Water Security Program (Programa sa Seguridad sa Tubig) ng South East Queensland Mga trade-off Mga desisyon sa hinaharap Ang mga bagong pagkukunan ng tubig ay hindi maiiwasang kakailanganin sa hinaharap at walang nag-iisang opsyon, katulad ng bagong dam, desalination plant, tangke sa ulan, o pamamaraan sa pag-ani ng tubig ng bagyo, na mag-isa lang, ang makakatugon sa pangangailangan ng rehiyon. Kailangan natin ang kombinasyon ng mga opsyon. Ang pamumuhunan sa imprastraktura ng tubig, lalo na ang mga bagong pagkukunan ng tubig, na isang desisyong gagawin ng magkasunod na henerasyon - ang gastos, mga benepisyo at implikasyon ay mararamdaman ng darating na mga henerasyon. Ang Water Security Program (Programa sa Seguridad ng Tubig) ng South East Queensland ay tutulong sa amin upang makagawa ng mga tamang desisyon sa tamang panahon. Ang bawat opsyon at kombinasyon ng mga opsyon ay may mga pakinabang at kawalan na kailangan nating isaalang-alang. Sa hinaharap kailangan nating magsagawa ng mga trade-off upang makagawa ng tamang pagpili para sa South East Queensland. Masarap tirhan Ang aming Water Security Program ay madaling iangkop. Hindi ito nagmumungkahi ng isang solusyon sa seguridad ng tubig na may takdang iskedyul. Sa halip, tinutukoy nito ang mga paraan na makakatugon kami sa mga nagbabagong impluwensiya at nagtatakda ng mga trigger para sa pagsasakatuparan ng mga opsyon o sa pagrerepaso at pagbabago ng aming pagtugon. Ang tubig ay umaambag sa pagiging masarap tirhan ng ating rehiyon. Matatamo natin ang seguridad sa tubig sa iba't ibang paraan, na may iba't ibang kahihinatnan upang sumarap tirhan ang ating mga komunidad, depende sa mga trade-off na pagpapasyahan nating gagawin. Dedikado ang Seqwater na makinig sa mga pananaw at pinapahalagahan ng mga taong pinagsisilbihan namin at nagsusumikap patungo sa sama-sama nating hinahangad para sa ating tubig sa hinaharap. Kahit pa nakaplano na ang aming mga tugon, ang mga desisyon sa pamumuhunan ay ibabatay sa mga kondisyon sa panahong iyon at magdedepende sa mga opsyon na naisakatuparan na noon. Malaman ang higit pa e w f t @seqwater